
ANUNȚ CONCURS
Direcția generală de asistență socială Constanța
organizează concurs pentru ocuparea unor posturi contractuale de execuție vacante de instructor ergoterapie și de maseur, din cadrul Centrului de zi de asistență și recuperare „Sfântul Efrem cel Nou”, Direcția protecție socială

I. [bookmark: _Hlk241133368]Instructor ergoterapie – nivel studii medii -  Centrul de zi de asistență și recuperare ”Sfântul Efrem cel Nou”.
Condițiile specifice de ocupare a postului contractual de execuție vacant de instructor ergoterapie:
· Nivel studii: studii liceale, respectiv studii medii liceale, finalizate cu diplomă de bacalaureat
· [bookmark: _Hlk241060675]Vechime în specialitatea studiilor: minim 6 luni vechime în activitate/specialitate în fucția de instructor ergoterapie;
· Durata normală a timpului de lucru: 8 ore/zi, 40 ore/săptămână;
· Durata contractului individual de muncă: perioadă nedeterminată.

II. [bookmark: _Hlk241149511]Maseur – nivel studii medii -  Centrul de zi de asistență și recuperare ”Sfântul Efrem cel Nou”.
Condițiile specifice de ocupare a postului contractual de execuție vacant de maseur:
· Nivel studii: studii liceale, respectiv studii medii liceale, finalizate cu diplomă de bacalaureat
· Vechime în specialitatea studiilor: minim 6 luni vechime în activitate/specialitate în fucția de maseur
· Avize/cursuri/specializări: Certificat de absolvire in specializarea “Tehnician Maseur”;
· Durata normală a timpului de lucru: 8 ore/zi, 40 ore/săptămână;
· Durata contractului individual de muncă: perioadă nedeterminată.

[bookmark: _Hlk167265311][bookmark: _Hlk241071957]	Concursul va consta în 3 etape, astfel:
-  selecţia dosarelor de înscriere – 03-04.11.2026;
-  proba scrisă – 11.11.2026, ora 10:00;
-  interviul – se susține într-un termen de 4 zile lucrătoare de la data susținerii probei scrise. Data și ora susținerii interviului se afișează obligatoriu odată cu rezultatele la proba scrisa.
Termenul în care se afișează rezultatele pentru selecția dosarelor de înscriere, proba scrisă și interviu este de 1 zi lucrătoare de la expirarea termenului prevăzut pentru fiecare probă de concurs.
După afișarea rezultatelor obținute la selecția dosarelor de înscriere, proba scrisă și interviu, după caz, candidații nemulțumiți pot depune contestație la Serviciului resurse umane și organizare personal, în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise și al interviului, sub sancțiunea decăderii din acest drept.
        Rezultatele finale se afișează în termen de o zi lucrătoare de la data afișării rezultatelor soluționării contestațiilor pentru ultima probă.
        Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se codul numeric pentru identificare atribuit fiecărui candidat.
Concursul se va desfășura în sala de ședințe, etajul I, la sediul Direcției generale de asistență socială Constanța din str. Unirii nr. 104, mun. Constanța, jud. Constanța.
Poate ocupa un post vacant persoana care îndeplinește condițiile generale de ocupare a unei funcții contractuale, conform art. 15 din Regulamentul-cadru aprobat prin H.G. nr. 1336/2022, cu modificările și completările ulterioare și cerințele specifice prevăzute la art. 542 alin. (1) și alin. (2) din O.U.G. nr. 57/2019, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
i) certificat de absolvire in specializarea “Tehnician Maseur”– pentru postul de maseur;
În vederea participării la concurs, candidații vor depune în termen de 10 zile lucrătoare de la data afișării anunțului, respectiv până la data de 02.11.2026, inclusiv, ora 13:00, la sediul Direcției generale de asistență socială din str. Unirii, nr. 104, mun. Constanța, jud. Constanța, Biroul nr. 8 (Serviciul resurse umane și organizare personal) dosarul de concurs, care va conține în mod obligatoriu următoarele:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrata, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverința medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european;
Modelul orientativ al adeverinței menționate la lit. e) este prevăzut în anexa nr. 3 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al Ministrului Sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Certificatul de cazier judiciar sau, după caz, extrasul de pe cazierul judiciar, poate fi înlocuit cu o declarație pe propria răspundere privind antecedentele penale. In acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul certificatului de cazier judiciar sau, după caz, extrasului de pe cazierul judiciar, anterior datei de susținere a probei scrise. 
Copiile de pe actele prevăzute mai sus de la lit. b) – e) precum și copia certificatului de încadrare într-un grad de handicap, se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs. 
	 Prin raportare la nevoile individuale, candidații cu dizabilități înscriși la concurs, pot înainta comisiei de concurs, până în ultima zi de depunere a dosarelor, o propunere privind instrumentele necesare pentru asigurarea accesibilității probelor de concurs. 
	Relații suplimentare se pot obține de luni până joi între orele 9:00 – 16:00 și vineri între orele 9:00 – 12:00, la nr. de tel. 0341.180.112 la Biroul nr. 8 (Serviciul resurse umane și organizare personal).

[bookmark: _Hlk241133793]Atribuții specifice pentru postul de instructor ergoterapie

Colaborează cu echipa multidisciplinară (asistent social, psiholog, medic/balneofizioterapeut) pentru evaluarea nevoilor individuale ale fiecărui beneficiar vârstnic.
- Întocmește graficul și programul zilnic/săptămânal al activităților de ergoterapie și agrement. 
- Organizează ateliere de ergoterapie adaptate stării de sănătate și opțiunilor beneficiarilor (ex. confecționare decorațiuni, împletituri, modelaj, pictură, grădinărit terapeutic, jocuri de societate, exerciții de motricitate fină).
- Antrenează și stimulează persoanele vârstnice să participe activ la programe, respectând ritmul și limitele fizice ale fiecăruia.
- Monitorizează progresul sau starea beneficiarilor în timpul activităților și raportează orice schimbare negativă echipei de specialitate. 
 - Sprijină menținerea funcțiilor cognitive și psihomotorii prin exerciții practice și recreative.
- Încurajează interacțiunea socială între participanți pentru combaterea izolării și a singurătății.
- Asigură gospodărirea, păstrarea și utilizarea corectă a materialelor, sculelor și echipamentelor puse la dispoziție pentru activități, încadrându-se în normele de consum.
- Respectă normele de securitate și sănătate în muncă (SSM) și PSI în cadrul atelierelor. 
- Completează fișele de prezență și rapoartele de activitate periodice cerute de conducerea centrului.
- respectă prevederile Regulamentului de organizare și funcționare; 
- respectă prevederile Regulamentului de ordine interioară; 
- respectă normele de conduită profesională; 
- participă, la solicitarea superiorilor ierarhici, în timpul programului normal de lucru sau după program, la diferite acțiuni organizate de direcție sau primărie; 
- îndeplinește orice alte atribuții prevăzute de lege sau dispuse de superiorii ierarhici.  
                       
Atribuții specifice pentru postul de maseur:

- Executarea procedurilor de masaj (terapeutic, de relaxare, somatic sau reflexogen) recomandate de medicul centrului sau de medicul specialist în planul de recuperare al fiecărui vârstnic.
- Adaptarea tehnicilor de masaj la particularitățile anatomofiziologice și la starea de sănătate a persoanelor vârstnice (luând în considerare fragilitatea capilară, osteoporoza sau alte afecțiuni cronice). 
- Evaluarea stării de moment a beneficiarului înainte de începerea ședinței de masaj și sesizarea oricăror contraindicații sau modificări ale stării de sănătate către personalul medical (asistent medical / medic).
- Urmărirea evoluției stării de sănătate a vârstnicului pe parcursul programului de recuperare și consemnarea ședințelor efectuate în evidențele centrului.
- Menținerea curățeniei și igienei riguroase la locul de muncă, dezinfectarea meselor de masaj și a echipamentelor după fiecare beneficiar.
- Asigurarea stocului de materiale consumabile necesare (uleiuri de masaj, loțiuni, lenjerie de pat, prosoape, dezinfectanți).
- Respectarea normelor de igienă, PSI (prevenirea și stingerea incendiilor) și SSM (securitatea și sănătatea în muncă).
- Manifestarea unei atitudini empatice, răbdătoare, respectuoase și nediscriminatorii față de persoanele vârstnice.
- Colaborarea strânsă cu restul echipei multidisciplinare (asistent social, kinetoterapeut, infirmiere, medic) pentru integrarea masajului în planul general de asistență și recuperare.
- respectă prevederile Regulamentului de organizare şi funcţionare; 
- respectă prevederile Regulamentului de ordine interioară; 
- respectă normele de conduită profesională; 
- participă, la solicitarea superiorilor ierarhici, în timpul programului normal de lucru sau după program, la diferite acţiuni organizate de direcţie sau primărie; 
- îndeplineşte orice alte atribuţii prevăzute de lege sau dispuse de superiorii ierarhici.

[bookmark: _Hlk147328186][bookmark: _Hlk57026025][bookmark: _Hlk167265594]Secretar comisie concurs,




[bookmark: _Hlk241066948][bookmark: _Hlk241066922]Bibliografie propusă pentru postul de instructor ergoterapie – nivel studii M:

1. Legea nr. 17/2000 privind asistența socială a persoanelor vârstnice, cu modificările și completările ulterioare;
2. Ordinul nr. 2143 din 17.11.2022 pentru modificarea și completarea Ordinul ministrului muncii și justiției sociale nr.29/2019 din 3 ianuarie 2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat şi cantinele sociale; 
3. Legea nr. 53/2003 - Republicată, Codul muncii, cu modificările și completările ulterioare;

Tematică:	

1. Legea nr. 17/2000, privind asistența socială a persoanelor vârstnice, cu modificările și completările ulterioare – integral
2. Anexa 1 din Ordinul nr. 2143 din 17.11.2022 – Standardele minime de calitate pentru serviciile sociale acordate în comunitate, organizate ca centre de zi destinate persoanelor adulte;
3. Legea nr. 53/2003 - Republicată, Codul muncii, cu modificările și completările ulterioare: TITLUL II – Contractul individual de muncă - Capitolul II – Executarea contractului individual de muncă;


Bibliografie propusă pentru postul de maseur – nivel studii M:

1. Legea nr. 17/2000 privind asistența socială a persoanelor vârstnice, cu modificările și completările ulterioare;
2. Ordinul nr. 2143 din 17.11.2022 pentru modificarea și completarea Ordinul ministrului muncii și justiției sociale nr.29/2019 din 3 ianuarie 2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale; 
3. Legea nr. 53/2003 - Republicată, Codul muncii, cu modificările și completările ulterioare;

Tematică:	

1. Legea nr. 17/2000 Republicată privind asistența socială a persoanelor vârstnice, cu modificările și completările ulterioare – integral
2. Anexa 1 din Ordinul nr. 2143 din 17.11.2022 – Standardele minime de calitate pentru serviciile sociale acordate în comunitate, organizate ca centre de zi destinate persoanelor adulte;
3. Legea nr. 53/2003 - Republicată, Codul muncii, cu modificările și completările ulterioare: TITLUL II – Contractul individual de muncă - Capitolul II – Executarea contractului individual de muncă;

